Lišće/Lišće/Lastavice


Lastavice 
The smallest worm will turn, being trodden on;
And doves will peck, in safeguard of their brood.

Kad su se s proljeća godine 1993. lastavice u Celovac vratile, našle su na štedioničkoj zgradi, u svom gnijezdu — vrepca. Otimač se nikako nije dao iz gnijezda.

Lastavice odletješe. Za kratko vrijeme vrati ih se cijelo jato, noseći svaka u kljunu po komad blata. Naočigled množine ljudi zazidaše vrepca u otetom gnijezdu.

Vidio sam to gnijezdo u celovačkom muzeju. Vrepcu proviruje iz gnijezda samo kljun — htio ga je u smrtnoj borbi prokljuvati.

— — — Tako rade lastavice na Slovenskom — pomislih gledajući to gnijezdo — a što čine braća Slovenci kada njima tko kuću preotme? — — — Ono isto što i Hrvati: donesu otimaču još i breme slame da na mekanom leži.

030